stanford-oval/wikipedia huggingface dataset:
Mark Eyskens

| Mark Eyskens |
| --- | --- |

Belgian pääministeri
 6. huhtikuuta 1981 – 17. joulukuuta 1981  
Monarkki:  Baudouin I
Varapääministeri:  Guy Mathot Willy Claes José Desmarets
Edeltäjä:  Wilfried Martens
Seuraaja:  Wilfried Martens
Henkilötiedot
Syntynyt: 29. huhtikuuta 1933 (ikä 91) Leuven, Belgia
Puoliso:  Anne Rutsaert
Tiedot
Puolue:  Kristillisdemokraatit ja flaamit
Burggraaf Mark Maria Frans Eyskens  kuuntele ääntämys (ohje) (s. 29. huhtikuuta 1933) on belgialainen poliitikko ja ekonomi. Hän edustaa maansa kristillisdemokraattista puoluetta, joka vuonna 2001 otti käyttöönsä uuden nimen Christen-Democratisch en Vlaams (CD&V). Eyskens toimi Belgian pääministerinä Wilfried Martensin kausien välissä huhtikuusta joulukuuhun 1981.
Eyskens peri burggraafin eli varakreivin aatelisarvon isältään Gaston Eyskensiltä, joka oli itse aikoinaan toiminut kolmeen otteeseen Belgian pääministerinä. Hän sai vuonna 1998 arvonimen Minister van Staat.
| 0 | 1 | 2 | 3 |
| --- | --- | --- | --- |
|  | Edeltäjä: Wilfried Martens | Belgian pääministeri huhtikuu 1981–joulukuu 1981 | Seuraaja: Wilfried Martens |
Luettelo tunnetuista sokeista

Tämä on luettelo tunnetuista henkilöistä, jotka joko syntyivät sokeina tai sokeutuivat elämänsä myöhemmässä vaiheessa esimerkiksi jonkin sairauden takia.
Tunnettuja sokeita

Louis Braille (1809–1852), pistekirjoituksen keksijä. Hänen toinen silmänsä vammautui tapaturmaisesti 3-vuotiaana, ja tätä seurannut sympaattinen oftalmia johti kummankin silmän täydelliseen sokeutumiseen.
Helen Keller (1880–1968), tunnettu kuurosokea.
Joseph Pulitzer (1847–1911), muistetaan nykyään parhaiten Pulitzer-palkinnosta. Sokeutui vuonna 1889.
Omar Abdel-Rahman (s. 1938), egyptiläinen uskonnollinen henkilö ja terroristi, joka suorittaa tällä hetkellä elinkautistaan Yhdysvalloissa. Lapsuusiän diabeteksen sokeuttama.
Johan Venninen (1909-2008), suomalainen keksijä. Sokeutui kahdesta onnettomuudesta johtuen.
Tunnettuja sokeita > Tunnettuja sokeita musiikkialan henkilöitä > 1300–1700 -luku

Francesco Landini (n. 1325–1397), italialainen säveltäjä ja urkuri, joka sokeutui jo varhaisina vuosinaan kärsittyään isorokosta.
Conrad Paumann (n. 1410–1473), saksalainen renessanssimuusikko (urkuri, luutisti, säveltäjä), syntymästään sokea.
Miguel de Fuenllana (1500-luvulla), espanjalainen renessanssisäveltäjä, syntymästään sokea.
Antonio de Cabezón (1510–1566), espanjalainen säveltäjä ja urkuri, lapsuudestaan sokea.
Johann Sebastian Bach (1685–1750), saksalainen säveltäjä, joka eli viimeiset kuukautensa sokeana harmaakaihin takia.
Pablo Bruna (1611–1679), espanjalainen säveltäjä ja urkuri, sokeutui 5-vuotiaana sairauden johdosta.
Georg Friedrich Händel (1685–1759), saksalaissyntyinen säveltäjä, joka sokeutui vuonna 1753.
Turlough O'Carolan (1670–1738), irlantilainen muusikko.
John Stanley (1712–1786), englantilainen säveltäjä ja urkuri, varhaiselta iältään sokea.
Maria Theresia von Paradis (1759–1824), itävaltalainen säveltäjä, varhaiselta iältään sokea.
Tunnettuja sokeita > Tunnettuja sokeita musiikkialan henkilöitä > Eurooppa 1800–2000 -luku

Miihkali Perttunen (1815–1899), runonlaulaja, Arhippa Perttusen poika. Sokeutui 1866.
Vera Telenius (1912–1991), tunnetaan kappaleella ”Miljoona ruusua”, sokeutui myöhäisellä iällä kokonaan.
Saara Suvanto (1959–1999), laulaja-lauluntekijä, sokeutui 20-vuotiaana.
Mikko Herranen (s. 1976), laulaja, lauluntekijä, muusikko, äänittäjä ja tuottaja. Lähes sokea?
Hilding Rosenberg (1892–1985), ruotsalainen säveltäjä, viimeiset vuotensa sokea ja kyvytön säveltämään.
Frederick Delius (1862–1934), englantilainen säveltäjä, joka sokeutui ja alkoi halvaantua syfiliksen takia joutuen lopulta pyörätuoliin.
Jules de Corte (1924–1996), sokea hollantilainen laulaja-lauluntekijä.
Josef Labor (1842–1924), myöhäisromantiikan säveltäjä, pianisti ja urkuri, jonka lapsuusiän sairaus jätti pysyvästi sokeaksi 3-vuotiaana.
Jean Langlais (1907–1991), ranskalainen säveltäjä, varhaislapsuudestaan sokea.
Gaston Litaize (1909–1991), ranskalainen säveltäjä ja urkuri, syntymästään sokea.
Louis Vierne (1870–1937), ranskalainen säveltäjä ja urkuri, syntyi vaikeasti näkövammaisena.
Antonio Smareglia (1854–1929), italialainen säveltäjä, sokea 46-vuotiaasta.
Francisco Tárrega (1852–1909), espanjalainen säveltäjä ja kitaristi, näkövammautui pudottuaan pienenä kastelukanavaan.
Joaquín Rodrigo (1901–1999), espanjalainen säveltäjä, joka sokeutui 3-vuotiaana sairastettuaan kurkkumätää.
Luísa Todi (1753–1833), portugalilainen oopperalaulajatar, viimeisinä vuosinaan täysin sokea.
Andrea Bocelli (s. 1958), italialainen tenori. Hän syntyi näkövammaisena ja menetti 12-vuotiaana näkökykynsä kokonaan.
Maria Anna Mozart (1751–1829), eli elämänsä viimeiset viisi vuotta sokeana Salzburgissa.
Tunnettuja sokeita > Tunnettuja sokeita musiikkialan henkilöitä > Yhdysvallat

Stevie Wonder (s. 1950), muusikko. Hän syntyi keskosena ja sokeutui saadessaan liikaa happea keskoskaapissa.
Henry Butler (s. 1949), afroamerikkalainen sokea pianisti.
Ray Charles (1930–2004), muusikko, sokeutui 7-vuotiaana. Jotkin lähteet mainitsevat syyksi glaukooman.
Edwin Grasse (1884–1954), yhdysvaltalainen muusikko, varhaiselta iältään sokea.
Jeff Healey (1966–2008), yhdysvaltalainen laulaja–kitaristi, menetti 1-vuotiaana näkönsä silmäsyövän johdosta.
Ronnie Milsap (s. 1943), sokeana syntynyt yhdysvaltalainen country-muusikko.
Ira David Sankey (1840–1908), yhdysvaltalainen hengellisen musiikin esittäjä ja säveltäjä, vietti viimeiset vuotensa silmänpainetaudin sokeuttamana.
Paul Pena (1950–2005), yhdysvaltalainen muusikko, synnynnäisen glaukooman sokeuttama.
Doc Watson (1923–2012), yhdysvaltalainen laulaja-lauluntekijä, kitaristi ja banjonsoittaja.
Charles H. Hunter (1876–1906), yhdysvaltalainen ragtime-säveltäjä, syntyi lähes sokeana.
Tunnettuja sokeita > Tunnettuja sokeita musiikkialan henkilöitä > Yhdysvallat > jazzmuusikkoja

Joe Albany (1924–1988), jazz- ja bebop-pianisti, kuoli sokeana.
Lennie Tristano (1919–1978), jazzmuusikko, sokea varhaiselta iältä.
Woody Shaw (1944–1989), jazzmuusikko, sokeutui verkkokalvorappeuman johdosta.
George Shearing (1919–2011), jazz-pianisti ja -vibrafonisti, syntymästään sokea.
Art Tatum (1909–1956), jazz-pianisti.
Tunnettuja sokeita > Tunnettuja sokeita musiikkialan henkilöitä > Yhdysvallat > bluesmuusikkoja

Blind Blake (1893–1933), sokea ragtime- ja bluesmuusikko. Sokeuden syy tuntematon.
Blind Lemon Jefferson (1893–1929), bluesmuusikko, jonka elämästä tiedetään hyvin vähän. Sokea syntymästään tai varhaisesta lapsuudesta asti.
Blind Boy Fuller (1907–1941), bluesmuusikko. Hän ei tiettävästi ollut synnynnäisesti sokea.
Blind Joe Hill (1931–1999), bluesmuusikko.
Blind Willie McTell (1901–1959), bluesmuusikko, jonka toinen silmä oli sokea syntymästä asti ja toinenkin silmä sokeutui lapsuudessa.
Blind James Campbell (1906–1981), bluesmuusikko. Sokeutui apulantatehtaassa tapahtuneen onnettomuuden seurauksena.
Blind Willie Johnson (1902–1945), gospelmuusikko ja saarnaajamies, joka sokeutui lapsena. Tarinan mukaan hän sai lipeää kasvoihinsa, jonka hänen äitipuolensa yritti heittää pojan isän päälle.
Tunnettuja sokeita > Tunnettuja sokeita musiikkialan henkilöitä > Kolmas maailma

Amadou Bagayoko (s. 1954), malilainen muusikko, muodostaa yhdessä Mariam Doumbian kanssa Amadou & Mariam -duon.
Mariam Doumbia (s. 1958), malilainen muusikko, muodostaa Amadou Bagayokon kanssa Amadou & Mariam -duon.
Ujang Suyana (s. 1939), indonesialainen muusikko, syntymästään sokea.
Geoffrey Gurrumul Yunupingu (1971–2017), australialainen aboriginaalimuusikko, syntymästä sokea.
José Feliciano (s. 1945), puertoricolainen muusikko.
Rigo Tovar (1946–2005), meksikolainen laulaja, kärsi synnynnäisestä verkkokalvorappeumasta.
Udi Hrant Kenkulian (1901–1978), turkkilainen muusikko. Havaittiin sokeaksi neljä päivää syntymän jälkeen.
Diana Gurtskaya (s. 1979), Georgian euroviisuedustaja vuonna 2008. Syntynyt sokeana, syytä ei tiedetä.
Tunnettuja sokeita > Tunnettuja sokeita näyttelijöitä ja ohjaajia

Dionne Quan (s. 1978), yhdysvaltalainen ääninäyttelijätär. Hänellä oli syntyessään hyperplasia silmässä.
Harry Baird (1931–2005), brittiläinen näyttelijä. Sokeutui aikuisiällään glaukooman seurauksena.
Dana Elcar (1927–2005), yhdysvaltalainen näyttelijä, joka sokeutui vanhemmalla iällään sairastuttuaan glaukoomaan.
Esmond Knight (1906–1987), englantilainen näyttelijä.
Fritz Lang (1890–1976), itävaltalais-yhdysvaltalainen elokuvaohjaaja, menetti näkönsä vanhoina päivinään.
Tunnettuja sokeita > Tunnettuja sokeita kuvataiteilijoita ja piirtäjiä

Michelangelo (1475–1564), renessanssitaiteilija, joka sokeutui maalatessaan Sikstuksen kappelia.
Francisco de Goya (1746–1828), espanjalainen taidemaalari, oli myöhemmällä iällään kuurosokea.
Joshua Reynolds (1723–1792), englantilainen taidemaalari, sokea vanhemmalla iällään.
Honoré Daumier (1808–1879), ranskalainen kuvataiteilija, sokeutui vanhalla iällään.
James Thurber (1894–1961), yhdysvaltalainen humoristi ja sarjakuvapiirtäjä, jonka näkö toisesta silmästä meni tapaturmaisesti hänen lapsuusvuosinaan. Toinenkin silmä sokeutui aikuisiällä.
Tunnettuja sokeita > Tunnettuja sokeita hallitsijoita, valtiomiehiä, poliitikkoja ja muita virkamiehiä

Enrico Dandolo (1107?–1205), Venetsian doge. Hän tuli sokeaksi vanhemmalla iällään, mutta ei tiedetä tarkkaan, milloin ja miksi.
Maunu Sokea (1115–1139), Norjan kuningas, sokeutettiin 1135
Böömin Juhana I ”Sokea” (1296–1346)
Aragonin Juhana II ”Suuri” (1397–1479), sokeutui harmaakaihista.
Vasili II Sokea (1415–1462), Moskovan suuriruhtinas, tsaari Iivana III:n isä. Sokaistiin 1446.
Henry Fawcett (1833–1884), englantilainen, 25-vuotiaana tapaturmaisesti sokeutunut valtiomies ja taloustieteilijä.
Joaquín Mosquera (1787–1878), kolumbialainen valtiomies ja poliitikko. Toimi presidenttinä kahteen otteeseen 1830-luvulla, eli viimeiset vuosikymmenensä sokeana.
Abdurrahman Wahid (1940–2009), entinen Indonesian presidentti.
David Blunkett (s. 1947), brittiläinen poliitikko ja hallituksen ministeri, syntyi sokeana.
Éamon de Valera (1882–1975), irlantilainen poliitikko.
Thomas Gore (1870–1949), yhdysvaltalainen poliitikko, joka sokeutui lapsuusvuosinaan.
Kristen Cox (s. 1970), yhdysvaltalainen poliitikko, jonka sokeutumisen 11-vuotiaana aiheutti Stargardtin tauti.
Matthew A. Dunn (1886–1942), yhdysvaltalainen poliitikko, sokeutui tapaturmaisesti 20-vuotiaana.
David Paterson (s. 1954), yhdysvaltalainen lakimies ja poliitikko, joka valittiin vuonna 2006 New Yorkin varakuvernööriksi. Syntymästään sokea.
George Greer (s. 1942), Terri Schiavon tapauksesta tunnettu yhdysvaltalainen tuomari.
Clemente Domínguez y Gómez (1946–2005), espanjalainen vastapaavi, sokeutui liikenneonnettomuuden seurauksena.
Eero Häkkinen (1911–1976), SDP:n kansanedustaja 1966–1969 ja Näkövammaisten Keskusliiton puheenjohtaja 1961–1976.
Tunnettuja sokeita > Tunnettuja sokeita tiedemiehiä

Gustaf Dalén (1869–1937), ruotsalainen Nobel-palkittu tieteilijä, sokeutui räjähdystapaturman seurauksena vuonna 1912
Leonhard Euler (1707–1783), matemaatikko ja fyysikko, sokeutui vanhemmalla iällään.
Galileo Galilei (1564–1642), italialainen tiedemies, jonka sokeutumisen 72-vuotiaana aiheuttivat glaukooma ja harmaakaihi.
Jean-Baptiste Lamarck (1744–1829), ranskalainen luonnontieteilijä. Sanottu biologian isäksi. Sokeutuminen esti jatkamasta tutkimuksia evoluution periaatteen löytämiseksi.
Nikolai Lobatševski (1792–1856), venäläinen matemaatikko.
Bernard Morin (s. 1931), ranskalainen matemaatikko, sokea 6-vuotiaasta.
Joseph Plateau (1801–1883), belgialainen tiedemies.
William H. Prescott (1796–1859), historioitsija, jonka toinen silmä sokeutui lapsuudessa. Toisessa silmässä oli vakava näkövamma.
Tunnettuja sokeita > Tunnettuja sokeita kirjailijoita ja runoilijoita

Elina Karjalainen (1927–2006), suomalainen kirjailija, jonka sokeutumisen aiheutti diabetes.
Juha Mannerkorpi (1915–1980), suomalainen kirjailija, joka sokeutui joitakin vuosia ennen kuolemaansa.
Sue Townsend (s. 1946–2014), englantilainen kirjailija, jonka sokeutumisen aiheutti diabetes.
Tilly Aston (1873–1947), australialainen kirjailija, esperantisti ja vammaisten oikeuksia ajanut aktivisti. Hän sokeutui 7-vuotiaana kärsittyään jo aiemmin näkövammasta.
Jorge Luis Borges (1899–1986), argentiinalainen kirjailija, joka sokeutui vanhoina päivinään.
Ved Mehta (1934–2021), intialaissyntyinen kirjailija, sokeutui sairauden seurauksena 3-vuotiaana.
Jacques Lusseyran (1924–1971), ranskalainen kirjailija ja tunnettu natsien keskitysleiriltä pelastunut. Löi 7-vuotiaana päänsä silmien kohdalta opettajan pöydän terävään kulmaan, joka johti pysyvään näönmenetykseen.
Eric Hoffer (1902–1983), yhdysvaltalainen filosofi ja yhteiskunnallinen kirjailija. Sokeutui 7-vuotiaana ilmeisesti tapaturman johdosta, mutta näkö palautui sittemmin, eikä sen kanssa ollut ongelmia aikuisiällä.
James Holman (1786–1857), brittiläinen seikkailija ja matkakirjailija.
Homeros, Antiikin Kreikan runoilija, joka oli perimätiedon mukaan syntymästään sokea.
Fanny Crosby (1820–1915), yhdysvaltalainen runoilija ja virrentekijä. Sokeutui varhaislapsuudessaan.
James Joyce (1882–1941), irlantilainen kirjailija ja runoilija.
John Milton (1608–1674), englantilainen runoilija, sokeutui 1650-luvulla sairastuttuaan glaukoomaan.
Frances Browne (1816–1887), irlantilainen runoilija ja romaanikirjailija, sokea pienestä pitäen.
Tunnettuja sokeita > Tunnettuja sokeita urheilu- ja liikunta-alan henkilöitä

Marla Runyan (s. 1969), olympiajuoksija, jonka sokeuden aiheutti 9-vuotiaana todettu Stargardtin tauti.
Alicia Alonso (1920–2019), kuubalainen balettitanssija ja koreografi sekä Kuuban kansallisbaletin johtaja. Viettänyt suurimman osan elämästään vaikeasti näkövammaisena verkkokalvon irrottua 1941
Erik Weihenmayer (s. 1968), yhdysvaltalainen mies, josta tuli 25. toukokuuta 2001 ensimmäinen Mount Everestin huipulle kiivennyt sokea. Hän kärsi syntymästään retinoskiisi-nimisestä silmäsairaudesta, joka aiheutti hänen täydellisen sokeutumisensa 13-vuotiaana.
Ted Husing (1901–1962), yhdysvaltalainen urheilujuontaja, sai vuonna 1956 leikkauksen pahanlaatuisen aivokasvaimen poistamiseksi, mutta vietti loppuikänsä sokeutuneena.
Tunnettuja sokeita > Toisista henkilöistä tunnettuja sokeita

Mary Ingalls (1865–1928), Laura Ingalls Wilderin sisko, jonka sokeutumisen hänen nuoruusvuosinaan aiheutti sairaus.
Lady Bird Johnson (1912–2007), Lyndon B. Johnsonin leski, sokeutui vanhana.
Tunnettuja silmäpuolia

Giuseppe Abbati (1836–1868), italialainen taidemaalari, menetti oikean silmänsä taistelussa 1860
Dorothy Allison (s. 1949), yhdysvaltalainen kirjailija, oikeasta silmästään sokea.
Jón Þór Birgisson (s. 1975), islantilainen muusikko, syntyi oikea silmä sokeana.
Kit Bond (s. 1939), Yhdysvaltain senaatin jäsen ja entinen Missourin kuvernööri. Ilmoittanut olevansa toisesta silmästään sokea lapsuuden amblyopian johdosta.
Dale Chihuly (s. 1941), yhdysvaltalainen lasitaiteilija, menetti näön toisesta silmästään auto-onnettomuudessa 1976
Ry Cooder (s. 1947), yhdysvaltalainen kitaristi, laulaja ja lauluntekijä. Menetti näön toisesta silmästään 4-vuotiaana sattuneen onnettomuuden seurauksena.
Sammy Davis Jr. (1925–1990), yhdysvaltalainen viihdetaiteilija, menetti näön vasemmasta silmästään auto-onnettomuudessa 1954
Sandy Duncan (s. 1946), yhdysvaltalainen näyttelijä, menetti vasemman silmän näön 1970-luvulla sairastetun kasvaimen johdosta.
Rex Harrison (1908–1990), brittiläinen näyttelijä, menetti lapsuuden sairauden johdosta näön toisesta silmästään.
Friedrich Kuhlau (1786–1832), saksalais-tanskalainen säveltäjä, menetti toisen silmänsä onnettomuudessa 7-vuotiaana.
Kirby Puckett (1960–2006), yhdysvaltalainen baseballpelaaja, menetti näön oikeasta silmästään glaukooman seurauksena.
Eli Wallach (s. 1915), yhdysvaltalainen näyttelijä, menetti näön oikeasta silmästään onnettomuudesta johtuneen silmän verenvuodon takia.
Iannis Xenakis (1922–2001), kreikkalainen säveltäjä ja arkkitehti, menetti näön toisesta silmästään sodassa.
Moshe Dayan (1915–1981), israelilainen kenraali, poliitikko, menetti vasemman silmänsä toisessa maailmansodassa
Johnny Depp (s. 1963), yhdysvaltalainen näyttelijä (vasen silmä)
Peter Falk, yhdysvaltalainen näyttelijä (oikea silmä)
Bhumibol Adulyadej, Thaimaan kuningas (oikea silmä)
Nick Griffin, brittiläinen poliitikko (vasen silmä)
Irina Milan, suomalainen laulaja (oikea silmä) [lähde? ]
André de Toth, unkarilais-yhdysvaltalainen elokuvaohjaaja (oikea silmä). Ohjannut yksisilmäisenä 3-ulotteisen Vahakabinetin
Tunnettuja toisesta silmästään lähes sokeita

Thom Yorke (s. 1968), Radioheadin laulaja-laulunkirjoittaja, kitaristi ja pianisti.
Bryan Berard (s. 1977), Entinen jääkiekkoilija, loukkaantui ottelussa Marian Hossan huitaistuaan mailalla häntä silmään.
Tunnettuja värisokeita

John Dalton, englantilainen tiedemies, julkaisi ensimmäisen tieteellisen tutkimuksen värisokeudesta.
William Rowan, kanadalainen lintutieteilijä
Hugh Downs, yhdysvaltalainen uutistenlukija ja televisiojuontaja
Peter Ebdon, englantilainen snooker-ammattilainen
Albert Uderzo, ranskalainen sarjakuvapiirtäjä
François Walthéry, belgialainen sarjakuvapiirtäjä
Noodles,  The Offspring-yhtyeen soolokitaristi
John Kay, Steppenwolf-yhtyeen laulaja-kitaristi
Giovanni Schiaparelli, italialainen tähtitieteilijä, oletettavasti värisokea, mainitaan Marsin kanavat-artikkelissa.
Hugo Backmansson, suomalais-venäläinen taidemaalari, oletettavasti värisokea, oli maalannut usein vihreät kohdat harmaalla.
Kuvitteellisia sokeita

Mole, eläinhahmo Happy Tree Friendsissä
Seitsemän veljeksen merenkulkijaeno, kärsi näönmenetyksen myöhemmällä iällään.
Useat henkilöt José Saramagon romaanissa Kertomus sokeudesta ja sen pohjalta tehty elokuva Blindness.
Daredevil, Marvel -kustantamon luoma supersankari joka sokeutui 12-vuotiaana pelastaessaan sokean miehen rekan alta, kun rekan kuormasta lensi radioaktiivista ainetta hänen silmiinsä.
Geordi La Forge (näyttelijänä LeVar Burton, s. 1957), yhdysvaltalaisen tieteissarjan Star Trek – uusi sukupolven hahmo, silmissä anturivisiiri, näkee eri lailla kuin miehistö.
Mary Ingalls (näyttelijänä Melissa Sue Anderson, s. 1962), yhdysvaltalaisen  Pieni talo preerialla -televisiosarjan hahmo, sarja suurimmaksi osaksi fiktiivinen. Esikuvasta Mary Ingallsista kerrotaan Laura Ingalls Wilderin kirjoittamissa romaaneissa.
Tsaarin kuriiri, sokeutettiin kuumalla raudalla, Jules Vernen kirjoittamassa romaanissa.
Urho Hietanen, Tuntemattoman sotilaan henkilöhahmo, joka sokeutui vähän ennen kaatumistaan.
Annie Crane, värisokea tai lähes sokea taidemaalari, sivuhahmo Pieni talo preerialla -televisiosarjan jaksosta Nuori taiteilija (Portrait of love, Season 7 / Episode 6)
Chirrut Îmwe (näyttelijänä Donnie Yen, s. 1963), yhdysvaltalaisen tieteiselokuvan Rogue One: A Star Wars Storyn hahmo.
Arthur Hampton, (näyttelijänä David Ogden Stiers, s. 1942), sivuhahmo Matlock -televisiosarjan jaksosta Sokea oikeus (Blind Justice, Season 2 / Episode 3)
Zatoichi – sokea samurai
Höder, skandinaavisessa mytologiassa.
Teiresias, Antiikin Kreikan mytologiassa.
Norman Nordstrom (näyttelijänä Stephen Lang, s. 1952), yhdysvaltalaisen kauhuelokuvan Don’t Breathen hahmo.
Kenshi, hahmo Mortal Kombat videopelisarjassa.
Myyrämies, superroisto sarjakuvissa.
Madame Web, sivuhahmo  Hämähäkkimies -sarjakuvissa.
Lilly Satou, sivuhahmo Katawa Shoujon visuaalisessa novellissa.
Frank Slade (näyttelijänä Al Pacino, s. 1940), yhdysvaltalaisen draamaelokuvan Naisen tuoksun hahmo.
Susy Hendrix (näyttelijänä Audrey Hepburn, s. 1929), yhdysvaltalaisen jännistyselokuvan Yksin pimeässän hahmo.
Sokea tyttö (nimetön rooli) (näyttelijänä Virginia Cherrill, s. 1908), yhdysvaltalaisen mykkäelokuvan Kaupungin valot hahmo.
Wally Karew (näyttelijänä Richard Pryor, s. 1940), yhdysvaltalaisen komediaelokuvan Syyttömät silminnäkijän hahmo.
Käännös suomeksi
Matthew Betz

Matthew Betz elokuvassa Broadway to Cheyenne (1932).
Matthew Betz (13. syyskuuta 1881 – 26. tammikuuta 1938) oli yhdysvaltalainen näyttelijä. Hän syntyi St. Louisissa, Missourissa, ja kuoli Kaliforniassa 56-vuotiaana.
Betz esiintyi muun muassa Erich von Stroheimin elokuvassa Häämarssi (1928).
Aiheesta muualla

Kuvia tai muita tiedostoja aiheesta Matthew Betz Wikimedia Commonsissa
Matthew Betz Internet Movie Databasessa. (englanniksi)
Martinlaakson lukio

| Martinlaakson lukio |
| --- | --- |
 Martinlaakson lukion, Kauppiaiden kauppaoppilaitos Mercurian ja konserttitalo Martinuksen tiloja Vantaan Martinlaaksossa.
Sijainti:  Martinlaaksontie 36, 01620 Vantaa
Koordinaatit:  60.2751°N, 24.8455°E
Tyyppi:  suomenkielinen lukio
Perustettu:  1977
Rehtori:  Salme Sulander
Luokat:  10-12
Oppilaita:  noin 450
Verkkosivut
Martinlaakson lukio toimii Kauppiaiden kauppaoppilaitos Mercurian kanssa samassa rakennuksessa.
Martinlaakson lukion, kauppaoppilaitoksen ja konserttitalo Martinuksen tiloja Vantaan Martinlaaksossa.
Martinlaakson lukio on Vantaan Myyrmäen suuralueen Martinlaakson kaupunginosassa toimiva lukio. Sen painopistealueet ovat LUMA-aineet (matematiikka ja luonnontieteet) sekä draama ja teatteri. Opiskelijoita lukiossa on noin 450 ja opettajia 30. Rehtorina toimii Salme Sulander.
Esimerkiksi keväällä 2013 koulusta kirjoitti 137 ja keväällä 2015 yhteensä 126 ylioppilaskokelasta.
Tilat

Lukio siirtyi merkonomikoulutusta tarjoavan Kauppiaitten kauppaoppilaitos Mercurian kanssa samaan Mercuria-taloon syksyllä 2007. Rakennuksen uudella puolella sijaitsee suurin osa luonnontieteiden luokista sekä musiikin ja kuvataiteen tilat. Musiikkia varten löytyy erillinen bändikellari, jossa opiskelijoiden bändeillä on mahdollisuus harjoitella.
Joitain oppiaineita (ortodoksinen uskonto, elämänkatsomustieto, venäjä, latina) opetetaan yhteisillä kursseilla Vaskivuoren lukiossa.
Rakennuksessa toimii myös Vantaan aikuislukion Myyrmäen toimipiste. Rakennuksen toisessa päädyssä toimii Kulttuuritalo Martinus.
Kansainvälisyys

Vuodesta 1987 on Martinlaakso lukio tehnyt yhteistyöä tansanialaisen Kilingin koulun kanssa. Lukiosta on tehty Tansaniaan useita opintomatkoja, joiden kautta opiskelijoilla, kuten opettajilla on ollut mahdollisuus tutustua paikalliseen kulttuuriin. Yhteistyön avulla paikalle on saatu koulurakennuksia, sähköt ja Kilingin koululle on palkattu terveydenhoitaja.
Muita yhteistyökohteita ovat Saksan Potsdamissa sijaitseva ystävyyskoulu, sekä Ranska-projekti.
Aiheesta muualla

Lukiolaiset ihastuivat uuteen oppimismalliin ilman kurssikokeita – "Suurin osa omaa tahtia kokeilleista tahtoo jatkaa" (9.5.2016) (yle.fi)
Radikaali opettaja Pekka Peura: Kokeita ei tarvita, kun oppilas arvioi osaamistaan itse (7.2.2016) (yle.fi)
Peuran Polku (8.2014) (maot.fi)
Pekka Peura: Väliraportti: kurssikokeen poistaminen edesauttaa pitkäjänteistä oppimista (5.2014) (maot.fi)
Lukiokoulutus ja ammatillinen koulutus Vantaalla (2016, pdf) (Arkistoitu – Internet Archive) (vantaa.fi)